Jack Yusof

Jack Yusof ialah sebuah siri drama televisyen Malaysia 2023 arahan Wan Hasliza Wan Zainuddin dengan skrip ditulis oleh Wan Hasliza dan Zuli Ismail. Dibintangi oleh Datuk Rosyam Nor sebagai watak utama, bersama-sama dengan barisan pelakon ensembel, siri ini memulakan tayangan perdana di Astro GO bermula 17 Jun 2023 dan di Astro Ria bermula 26 Jun 2023 menggantikan Liar.

Sinopsis
Jack Yusof ialah seorang bintang filem terkenal. Di usia awal 50-an, dia masih kelihatan muda kerana kerap menggunakan Botox. Biarpun hidup kaya-raya dan menjadi kegilaan ramai wanita, Jack banyak melakukan kesilapan dalam kehidupan peribadinya, termasuk meninggalkan anak perempuannya, Aida ketika dia masih bayi. 

Beberapa dekad berlalu apabila Aida tiba-tiba muncul dan menghubungi bapanya untuk menjadi walinya di majlis perkahwinannya kelak. Jack pada mulanya berat hati namun bersetuju untuk bertemu semula dengan anaknya dan keluarga Aida. Pertemuan singkat itu menggerakkan hati Jack untuk terpalit dalam kehidupan anak perempuannya, sehingga dia sanggup membeli dan berpindah ke rumah di sebelah rumah Aida. 

Walau bagaimanapun, tindakan Jack menyebabkan kegelisahan dan huru-hara kepada bekas isterinya, Salina, dan suaminya Rahmat, yang telah membesarkan Aida sejak ketiadaan Jack. Dalam usahanya untuk memperbaiki hubungannya dengan bekas isterinya, Jack berdepan dengan kesilapan dan penyesalan masa silamnya dan mempelajari erti sebenar kekeluargaan, cinta dan kemaafan. 

Pelakon
 Datuk Rosyam Nor sebagai Jack Yusof
 Sharifah Husna sebagai Aida
 Raja Ema sebagai Salina
 Rashidi Ishak sebagai Rahmat
 Hafiz Halim sebagai Zain
 Fadlan Hazim sebagai Syafiq Aidan
 Adriana Adnan sebagai Suzy
 Loganathan Kanabathy sebagai Ramesh
 Syed Muhammad Baqir sebagai Firdaus
 Samsuri Shahrom sebagai Tok Anjang
 Che Puan Sarimah Ibrahim sebagai dirinya sendiri
 Raja Azura sebagai Rakmama
 Angeline Tan sebagai Bos Aida
 Steve Yap sebagai Pengarah
 Zain Hamid sebagai Pembantu Pengarah
 Dian Fernandez sebagai Princess Lemuri
 Kismah Johar sebagai dirinya sendiri
 Maca (Marsya) sebagai peminat Syafiq Aidan
 Haidar Hasanudin sebagai Jack Yusof muda
 Amy Nur Tinie sebagai Suraya
 Taufiq Hanafi sebagai Banduan
 Zarina Anjoulie sebagai isteri ke-3 Jack Yusof
 Yatno sebagai Bobby pesalah rasuah

Episod
 No. Tajuk Tarikh siaran di Astro GO Tarikh siaran di Astro Ria 1 "I Love Me!"   2 "Hey, Neighbour!"   3 "Opposites Attract"   4 "Playing Dead"   5 "Three's a Crowd"   6 "The Desperate Housewife"   7 "You Have Been Served!"   8 "Fathers of the Bride"  

Penerbitan
Menurut Wan Hasliza, idea untuk Jack Yusof mula diutarakan selepas beliau melihat situasi sahabatnya sendiri. Beliau berkata: "Saya yakin isu wali dan elemen hubungan ibu bapa yang terlerai jarang didedahkan. Saya cuba menyampaikan isu tersebut sebagai subjek utama dalam Jack Yusof. Meskipun masih menerapkan elemen kekeluargaan seperti naskhah terdahulu, namun saya tampilkan kelainan dari sudut produksi, kerana untuk menggambarkan Jack Yusof adalah seorang bintang filem yang besar".

Drama ini juga menyaksikan kemunculan semula Datuk Rosyam Nor sebagai watak utama menerusi drama bersiri selepas lebih 10 tahun.

Siaran
Jack Yusof memulakan tayangan perdana di Astro GO bermula 17 Jun 2023 setiap Sabtu, manakala di Astro Ria, tayangan perdananya bermula pada 26 Jun 2023 setiap Isnin.

Rujukan

Kategori:Siri drama televisyen Malaysia berbahasa Melayu 2023
Kategori:Rancangan Astro Ria